RHAN 3

CWRICWLWM AR GYFER DARPARIAETH EITHRIADOL O ADDYSG MEWN UNEDAU CYFEIRIO DISGYBLION NEU MEWN MANNAU ERAILL

Unedau cyfeirio disgyblion

Gofynion cwricwlwm
50
1
Rhaid iʼr awdurdod lleol, y pwyllgor rheoli (os oes un) aʼr athro neuʼr athrawes sydd â chyfrifoldeb am uned cyfeirio disgyblion arfer eu swyddogaethau gyda golwg ar sicrhau bod cwricwlwm ar gyfer yr uned syʼn cydymffurfio âʼr gofynion yn is-adrannau (2) i (5).
2
Y gofyniad cyntaf yw bod rhaid iʼr cwricwlwm—
a
galluogi disgyblion i ddatblygu yn y ffyrdd a ddisgrifir yn y pedwar diben,
b
darparu ar gyfer cynnydd priodol i ddisgyblion,
c
bod yn addas i ddisgyblion o oedrannau, galluoedd a doniau gwahanol, a
d
bod yn eang ac yn gytbwys, iʼr graddau y maeʼn briodol i ddisgyblion.
3
Yr ail ofyniad yw bod rhaid iʼr cwricwlwm wneud darpariaeth ar gyfer addysgu a dysgu—
a
syʼn cwmpasu maes dysgu a phrofiad Iechyd a Lles,
b
syʼn cwmpasu elfen fandadol Addysg Cydberthynas a Rhywioldeb, ac
c
syʼn datblyguʼr sgiliau trawsgwricwlaidd mandadol.
4
Y trydydd gofyniad yw bod rhaid iʼr ddarpariaeth a wneir o dan is-adran (3)(b) fod yn briodol yn ddatblygiadol i ddisgyblion.
5
Y pedwerydd gofyniad yw bod rhaid iʼr cwricwlwm wneud darpariaeth, os ywʼn rhesymol bosibl a phriodol gwneud hynny, ar gyfer addysgu a dysgu—
a
yn y meysydd dysgu a phrofiad eraill, a
b
yn yr elfennau mandadol eraill.
6
Rhaid iʼr athro neuʼr athrawes sydd â chyfrifoldeb am uned cyfeirio disgyblion gyhoeddi crynodeb oʼr cwricwlwm ar gyfer yr uned, neu drefnu iddo gael ei gyhoeddi.
A. 50 ddim mewn grym ar y Cydsyniad Brenhinol, gweler a. 84(2)
A. 50 mewn grym ar 1.9.2022 at ddibenion penodedig gan O.S. 2022/652, ergl. 5(1)(2)(d), Atod.
A. 50 mewn grym ar 1.9.2023 at ddibenion penodedig gan O.S. 2022/652, ergl. 6(1)(2)(d)
A. 50 mewn grym ar 1.9.2024 at ddibenion penodedig gan O.S. 2022/652, ergl. 7(e)
A. 50 mewn grym ar 1.9.2025 at ddibenion penodedig gan O.S. 2022/652, ergl. 8(b)